wickkiey/tamil-wikipedia-chunked huggingface dataset:
# கனொன் இஓஎஸ் 600டி

**கனொன் இஓஎஸ் 600டி** *(Canon EOS 600D)* என்பது 18.0 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது 7 பெப்ரவரி 2011 அன்று வெளியிடப்பட்டது.
# கேனன் 650டி

**கனொன் இஓஎஸ் 650டி** *(Canon EOS 650D)* என்பது 18 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது சூன் 2012 அன்று அறிவிக்கப்பட்டது. இது சப்பானில் "கிஸ் எக்ஸ்6ஐ" எனவும் அமெரிக்காவில் "ரிபெல் ரி4ஐ" எனவும் அழைக்கப்பட்டது.
# கனொன் இஓஎஸ் 700டி

**கனொன் இஓஎஸ் 700டி** *(Canon EOS 700D)* என்பது 18.0 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது 21 மார்ச் 2013 அன்று அறிவிக்கப்பட்டது.
# கனொன் இஓஎஸ் 750டி

**கனொன் இஓஎஸ் 750டி** *(Canon EOS 750D)* என்பது 24.2 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது 6 பெப்ரவரி 2015 அன்று அறிவிக்கப்பட்டது. மூன்று இலக்க வரிசையில், இது இஓஎஸ் 750டி இற்கு அடுத்ததாகும்.
# கனொன் இஓஎஸ் 800டி

**கனொன் இஓஎஸ் 800டி** *(Canon EOS 800D)* என்பது 24.2 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது 14 பெப்ரவரி 2017 அன்று அறிவிக்கப்பட்டது.  
ஆரம்ப நிலை ஒளிப்படக்கலைஞர்களை இலக்காக வைத்து இது உருவாக்கப்பட்டது.
# கேனன் 77டி

**கனொன் இஓஎஸ் 77டி** (*Canon EOS 77D*) என்பது 24.2 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது பெப்ரவரி 14, 2017 அன்று அறிவிக்கப்பட்டது.  
கனொன் அ.ஐ. இதனை "ஆரம்ப முன்னேற்றமான இஓஎஸ் ஒளிப்படக்கருவிகளில் ஒரு புதிய பகுப்பை பிரதிநிதித்துவப்படுத்துவதுடன், ரிபல் வகைகளில் ஒருபடி மேலேயுள்ளது" எனவும் தெரிவித்தது
# கனொன் இஓஎஸ் 1000டி

**கனொன் இஓஎஸ் 1000டி** *(Canon EOS 1000D)* என்பது 10.1 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது சூன் 2008 அன்று அறிவிக்கப்பட்டது. 1000டி ஆரம்ப நிலை எண்ணியல் தனி வில்லை பிரதிபலிப்பு, 450D இற்கு கீழ்ப்பட்ட ஒளிப்படக்கருவியாகும்.
# கனொன் இஓஎஸ் 1100டி

**கனொன் இஓஎஸ் 1100டி** *(Canon EOS 1100D)* என்பது 12.2 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது 7 பெப்ரவரி 2011 அன்று அறிவிக்கப்பட்டது. இது சப்பானில் *EOS Kiss X50* என்ற பெயரிலும், அமெரிக்காவில் *EOS Rebel T3* என்ற பெயரிலும் அழைக்கப்படும்.
# கனொன் இஓஎஸ் 1200டி

**கனொன் இஓஎஸ் 1200டி** *(Canon EOS 1200D)* என்பது 18.1 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது 11 பெப்ரவரி 2014 அன்று அறிவிக்கப்பட்டது. இது சப்பானில் *EOS Kiss X70* என்ற பெயரிலும், அமெரிக்காவில் *EOS Rebel T5* என்ற பெயரிலும் அழைக்கப்படும்.
# கனொன் இஓஎஸ் 1300டி

**கனொன் இஓஎஸ் 1300டி** *(Canon EOS 1300D)* என்பது 18.0 படவணுவுடைய எண்ணியல் தனி வில்லை பிரதிபலிப்பு ஒளிப்படக்கருவி ஆகும். இது கனொன் இஓஎஸ் (EOS) ஒளிப்படக்கருவி தயாரிப்பு வரிசையில் தயாரிக்கப்பட்ட ஒன்றாகும். இது மார்ச் 2016 அன்று அறிவிக்கப்பட்டது. இதன் ஆரம்ப விலை US$ 549.00 ஆக இருந்தது.
# இத்தாலி யூதர்கள்

**இத்தாலிய யூதர்கள்** (*Italian Jews*) எனப்படுவோர் இத்தாலியில் வாழும் அல்லது இத்தாலியை வம்சாவளி யூதர்களைக் குறிக்கும்.
# இத்தாலி யூதர்கள்

## வரலாறு

இத்தாலிய யூதர்கள் கி.மு 2 ஆம் நூற்றாண்டு முதல் வரலாற்றைக் கொண்டவர்கள். இதனை தற்போதுள்ள சமாதிக்கற்கள் வழியாகவும் கண்டு கொள்ள முடியும். முன்னைய காலங்களில் அவர்கள் இத்தாலியின் தெற்கிலும், சிலர் உரோமிலும் வாழ்த அவர்கள் பொதுவாக கிரேக்கம் பேசினர்.
# சிரிய யூதர்கள்

**சிரிய யூதர்கள்** (*Syrian Jews*) தற்போதைய சிரியாவில் வசித்த யூதர்களையும் சிரியாவிற்கு வெளியில் பிறந்த அவர்களின் வாரிசுகளையும் குறிக்கும். சிரிய யூதர்கள் இரு குழுக்களிலிருந்து உருவாகினர். ஒரு குழு பண்டைய யூதர்களாக மத்திய கிழக்கையும் வட ஆப்பிரிகாவையும் சேர்ந்தவர்கள். மற்றையது ஸ்பெயின், போர்த்துக்கல் ஆகிய நாடுகளில் இருந்து பலவந்தமாக 1492 இல் வெளியேற்றப்பட்டு சிரியாவை வந்தடைந்த செபராது யூதர்கள் ஆவர்.
# மிஸ்ராகி யூதர்கள்

**மிஸ்ராகி யூதர்கள்** எனப்படுவோர் மத்திய கிழக்கு நாடுகள் பகுதியில் விவிலிய முதல் இன்றுவரை வசித்து வரும் யூத சமுகத்தைச் சேர்ந்த யூதர்கள் ஆவர். இவர்கள் "கிழக்கின் மைந்தர்" அல்லது "கீழத்தேய யூதர்கள்" எனவும் அழைக்கப்படுவர். பாபிலோனிய யூதர்களினதும் மலை யூதர்களினதும் வம்சாவளியினரான இவர்கள் ஈராக், சீரியா, பஃரேன், குவைத், அசர்பஜிஸ்தான், ஈரான், உபெக்கிஸ்தான், குர்திஸ்தான், ஆப்கானிஸ்தான், பாக்கிஸ்தான், இந்தியா ஆகிய தற்கால இடங்களைச் சேர்ந்தவராவர். சிலவேளைகளில் யெமனிய யூதர்கள் இவர்களும் உள்வாங்கப்பட்டாலும் அவர்களின் வரலாறு பாபிலோனிய யூதர்களில் இருந்து வேறுபட்டது.
# மலை யூதர்கள்

**மலை யூதர்கள்** (*Mountain Jews*) எனப்படுவோர் காக்கேசியாவின் கிழக்கு, வடக்கு சரிவுப் பகுதிகளில் உள்ள, குறிப்பாக அசர்பைஜான், செச்சினியா, தாகெஸ்தான், இங்குசேத்தியா ஆகிய பகுதிகளில் உள்ள யூதர்களைக் குறிக்கும். இவர்கள் ஈரானின் பாரசீக யூதர்களின் வாரிசுகளாவார்.  
மலை யூதர்கள் சமூகம் பண்டைய பாரசீகத்திலிருந்து கி.மு 5 ஆம் நூற்றாண்டு இருந்து வந்தவர்கள். இவர்களின் மொழி யூதேய-தத் எனும் பண்டைய எபிரேயத்துடன் கலந்த பண்டைய தென்மேற்கு ஈரானிய மொழி ஆகும்.
# பாரசீக யூதர்கள்

**பாரசீக யூதர்கள்** (*Persian Jews*) அல்லது **ஈரானிய யூதர்கள்** (*Iranian Jews*) எனப்படுவோர் பாரசீகப் பேரரசுடன் வரலாற்று ரீதியாக தொடர்புபட்ட யூதர்களைக் குறிக்கும்.  
ஈரானில் தற்போதும் கடைப்பிடிக்கப்படும் சமயங்களில் இரண்டாவது பழைய (சரத்துஸ்திர சமயம் முதலாவது) சமயமாக யூதம் உள்ளது. விவிலியத்தின் எஸ்தர் (நூல்) பாரசீகத்தில் யூதரின் அனுபவம் பற்றிக் குறிப்பிடுகின்றது. யூதர்கள் அகாமனிசியப் பேரரசுவின் சைரசு காலம் முதல் வாழ்ந்து வருகின்றனர்.
# பக்தாத் யூதர்கள்

**பக்தாத் யூதர்கள்** (*Baghdadi Jews*) அல்லது **ஈராக்கிய யூதர்கள்** (*Iraqi Jews*) எனப்படுவோர் பகுதாது மற்றும் ஈராக்கின் மற்றைய இடங்களில் இருந்தும் குடியேறிய யூதர்கள் ஆவர். இவர்களில் சிரியா, யெமன் ஆகியவற்றை இருந்து வந்தவர்களும் காணப்படுகின்றனர்.
இவர்களில் பலர் வாணிப நோக்கில் குடியேறியவர்களாவர்.
# பெட்டா இசுரேல்

பணி புரியும் பெட்டா இசுரேலிய படைவீரர்]]
**பெட்டா இசுரேல்** (*Beta Israel*; ) அல்லது **எத்தியோப்பிய யூதர்** (*Ethiopian Jews*) எனப்படுவோர் பண்டைய அக்சும் பேரரசு, எத்தியோப்பியப் பேரரசுக் காலத்தில் தற்போதைய அம்மாரா பிரதேசம், "திக்ரே பிரதேசம்" ஆகிய பகுதிகளில் பல நூற்றாண்டுகளாக வாழ்ந்த யூதர்களைக் குறிக்கும். பெட்டா இசுரேல் என்பது "இசுரேலின் வீடு" அல்லது "இசுரேலிய சமூகம்" எனப் பொருள்படும்.  
இவர்களில் பலர் இசுரேலுக்கு 20 ஆம் நூற்றாண்டின் பிற்பகுதியில் குடியேறினர்.
# பெனே எப்ராயிம்

**பெனே எப்ராயிம்** (*Bene Ephraim*, ; **பெனாய் எப்ராயிம்**; பொருள்: "எப்ராயிமின் புதல்வர்கள்"; தெலுங்கு பேசுவதால் **தெலுங்கு யூதர்கள்** எனவும் அழைக்கப்படுவர்) எனப்படுவோர் இந்தியாவின் ஆந்திரப் பிரதேசத்தின் குண்டூர் மாவட்டம், கிருஸ்னா மாவட்டம் ஆகியவற்றில் வாழும் ஒரு சிறிய சமூகமாகும். இவர்கள் இழந்துபோன பத்து கோத்திரத்தில் ஒன்றான எப்ராயிம் கோத்திரத்தின் வாரிசுகள் என உரிமை கோருகின்றனர். அத்துடன் 1980 கள் முதல் தற்போதைய யூதத்தைப் பின்பற்றுகின்றனர்.
# எசுப்பானிய, போர்த்துக்கேய யூதர்கள்

**மேலத்தேய செபராது யூதர்கள்** (*Western Sephardim*) அல்லது **எசுப்பானிய, போர்த்துக்கேய யூதர்கள்** (*Spanish and Portuguese Jews*) எனப்படுவோர் ஐபீரிய யூத துணைக் குழுவாகும். ஐபீரிய மூவலந்தீவு பகுதியில் பெரியவில் வசித்த இவர்கள் 1492 இல் எசுப்பானியாவில் இருந்தும் 1497 இல் போத்துக்கலில் இருந்தும் வெளியேற்றப்பட்டனர்.
# அடிசன் நோய்

**அடிசன் நோய்** அல்லது முதன்மை அண்ணீரகக் குறைபாடு அல்லது கார்ட்டிசால் பற்றாக்குறை என்பது அண்ணீரகச் சுரப்பி கார்ட்டிசால் இயக்குநீரைப் போதிய அளவில் உற்பத்தி செய்யாமையால் ஏற்படும் நீண்டநாள் நோயாகும். அறிகுறிகள் பொதுவாகத் தாமதித்துத் தொடங்கும், வயிற்றுவலி, களைப்பு, எடை குறைதல் என்பனவற்றுடன் உடலின் சீதமென்சவ்வு மற்றும் தோல் பகுதிகள் அதிகூடிய கருமை நிறமாற்றம் அடைதல் இவற்றில் அடங்கும். இந்நோய்க்குரிய மூல காரணம் சரியாக அறியப்படவில்லை. சிலரில் தன்னுடல் தாக்குதலால் அண்ணீரகச் சுரப்பியின் மேற்பட்டைப் பகுதி பாதிப்படைவதால் இயக்குநீர் உற்பத்தி தடைப்படுகின்றது. வேறு சிலரில் அண்ணீரகச் சுரப்பி புற்றுநோய், தொற்றுநோய்கள் போன்றவற்றால் பாதிப்படையும்போது இந்நோய் உண்டாகுகின்றது.
# பெனே இசுரேல்

**பெனே இசுரேல்** (*Bene Israel*; "இசுரேலின் புதல்வர்கள்", முன்பு இந்தியாவில் "சுதேச யூதச் சாதி" எனப்பட்டனர்) எனப்படுவோர் இந்தியாவில் உள்ள யூத வரலாற்றுக் சமூகத்தினர் ஆவர். இவர்கள் இழந்துபோன பத்து கோத்திரத்தித்தின் வாரிசுகள் என கருதப்படுகிறார்கள்.  
18 ஆம் நூற்றாண்டின் இரண்டாம் பாதியில் தொடங்கி, அவர்கள் கொங்கண் மண்டலத்தில் உள்ள கிராமங்களிலிருந்து பிரித்தானிய இந்தியா முழுவதுமாக அருகிலுள்ள நகரங்களுக்கு குடிபெயர்ந்தனர். 1796 இல் அவர்களின் முதல் தொழுகைக்கூடம் மும்பையில் திறக்கப்பட்டது. மேலும் புனே, அகமதாபாத் மற்றும் கராச்சி (இப்போது பாகிஸ்தானில் உள்ளது) ஆகிய இடங்களிலும் தொடர்ந்தது. அங்கு அவர்கள் பிரித்தானிய காலனித்துவ அரசாங்கம் மற்றும் பிரித்தானிய இந்திய இராணுவத்தில் முக்கிய பதவிகளைப் பெற்றனர்.
# விக்கிப்பீடியா:Statistics/weekly/7-May-2017
# மாறாவெப்பச் செயல்முறை

வெப்ப இயக்கவியலில், **மாறாவெப்பச் செயல்முறை** (Adiabatic process) அல்லது **வெப்பஞ்சேராச் செயல்முறை** என்பது ஒரு அமைப்பில் அதன் சுற்றுச்சூழலோடு எவ்வித வெப்பப் பரிமாற்றமும் நிறை மாற்றமும் இன்றி நடைபெறும் செயல்முறை ஆகும். இந்தச் செயல்முறையில், ஆற்றல் மாற்றம் வேலையாக மட்டுமே இருக்கும். வெப்ப இயக்கவியலின் முதல் விதியை விளக்கும் எளிய கருத்துருவாக்கத்தை மாறாவெப்பச் செயல்முறை தருகிறது.
# ஜி. கே. ஷெட்டி இந்து வித்யாலயா மெட்ரிக் மேல்நிலைப் பள்ளி

**ஜி.கே.ஷெட்டி இந்து வித்யாலயா மெட்ரிக் மேல்நிலைப்பள்ளி** (*GK SHETTY HINDU VIDYALAYA MATRICULATION HIGHER SECONDARY SCHOOL*) என்பது தமிழ்நாடு மாநிலம், சென்னை புறநகரில் உள்ள ஆதம்பாக்கத்தில் உள்ளது.
# ஜி. கே. ஷெட்டி இந்து வித்யாலயா மெட்ரிக் மேல்நிலைப் பள்ளி

## வரலாறு

ஐக்கிய நாடுகள் அவையின் முன்னாள் உறுப்பினர் ஸ்ரீ.எஸ்.ஜே.போத்தி என்பவரின் உதவியுடன் 1979 ஆம் ஆண்டு இந்த பள்ளி துவங்கப்பட்டது.ஜி.கே.ஷெட்டி அளித்த நிதி உதவியுடன் பள்ளிக்குத் தேவையான பிற வசதிகளை நிவர்த்தி செய்தனர். இந்தப்பள்ளி 2006 ஆம் ஆண்டு ISO-9001-2000 சான்றிதழைப் பெற்றது.
# ஜி. கே. ஷெட்டி இந்து வித்யாலயா மெட்ரிக் மேல்நிலைப் பள்ளி

## விருதுகள்

தேசிய நல்லாசிரியர் விருது குடியரசு தலைவராக இருந்த அப்துல்கலாம் அவர்களினால் பெறப்பட்டது.
# ஜி. கே. ஷெட்டி இந்து வித்யாலயா மெட்ரிக் மேல்நிலைப் பள்ளி

## கல்வி முறை

தமிழ்நாடு மாநில சமச்சீர் கல்வி முறைகளை பின்பற்றுகிறது. மழலையர் பள்ளி முதல் பன்னிரண்டாம் வகுப்பு வரை இங்கு கற்பிக்கப்படுகிறது.
கல்வி இணைச்செயல்பாடுகளாக புல்லாங்குழல், மிருதங்கம், வயலின் போன்ற இசைக்கருவிகள் வாசிப்பதற்கு பயிற்சி அளிக்கப்படுகிறது. பரதநாட்டியம் மற்றும் சிலம்பாட்டம் போன்ற கலைகளும் மாணவர்களுக்கு கற்பிக்கப்படுகிறது.
# ஜி. கே. ஷெட்டி இந்து வித்யாலயா மெட்ரிக் மேல்நிலைப் பள்ளி

## விளையாட்டு

வாரத்திற்கு ஐந்து மணி நேரம் விளையாடுவதற்காக ஒதுக்கீடு செய்யப்படுகிறது. பல மாணவர்கள் குறுவட்ட போட்டிகளில் வெற்றி பெற்றுள்ளனர்.
# மஞ்சள் கண் புதர்ச்சிறகன்

**மஞ்சள் கண் புதர்ச்சிறகன்** (*Gladeye Bush Brown*)(*மைலேலெசிசு பட்னியா*) என்பது இலங்கை மற்றும் இந்தியாவில் மேற்குத்தொடர்ச்சி மலையில் காணப்படும் பட்டாம்பூச்சி சிற்றினம் ஆகும். இதனை மூங்கில் வளர்ந்துள்ள இடங்களில் பறப்பதைக் காணலாம். சிறப்பாகப் பறக்கும் திறனற்ற இவை, தரையை ஒட்டிப் பறக்கும் இயல்புடையன.
# மஞ்சள் கண் புதர்ச்சிறகன்

## வாழ்விடம்

இந்தியாவின் மேற்குத்தொடர்ச்சி மலை மற்றும் இலங்கையின் ஓரிடவாழ்வியாகக் (endemic) காணப்படுகிறது.
# மஞ்சள் கண் புதர்ச்சிறகன்

## களத்தில் இனமறிதல்

வெளிறிய பழுப்பு நிற இறகுகளின் நடுப்பகுதியில் வெள்ளைக் கோடும் இறுதியில் வெள்ளைக் கோடும் காணப்படும். இதற்கு இடைப்பட்ட பகுதியில் வெளிறிய மஞ்சள் நிற வளையமும் அதனுள் கருப்பு நிற வளையமும் காணப்படும். சிறுசிறு மஞ்சள்புள்ளிகளும் தென்படும். ஆண், பெண் ஒத்த உருவுடையவை. இதனுடைய இறக்கை நீட்டம் 42 முதல் 54 மி.மீ. நீளமுடையது.  
தென்னிந்திய சிற்றினமான மை. ப. ஜூனோனியா இலங்கையிலிருந்து பரிந்துரைக்கப்படும் போட்டிக்கு ஒத்ததாக உள்ளது. ஆனால் மேல்புறம் மந்தமான பழுப்பு நிறத்தில் உள்ளது. தூய வெள்ளை நிறத்தில் சூழப்பட்ட முன் இறக்கையின் மைய கண் உரு வண்ணத் திட்டு காணப்படும். தட்டுப் புள்ளிகள் இல்லை. அடிப்பகுதியில் மை. ப. பாதினியாவில் உள்ளதைப் போன்ற அடையாளங்கள் காணப்படும். ஆனால் முற்றிலும் மந்தமான மற்றும் பழுப்பு நிறத்தில் உள்ளது. ஆணின் பின் இறக்கையின் பின்புறத்தில் ஒரு பெரிய பிரகாசமான கண் புள்ளி காணப்படும்.
# நல்ல ஆயன் கன்னிமாடப் பள்ளி, சென்னை

**நல்ல மேய்ப்பன் கன்னிமாடப் பள்ளி (The Good Shepherd Convent)** என்பது ஆங்கிலவழியில் கற்பிக்கக்கூடிய ஒரு உயர்நிலைப்பள்ளி ஆகும். தமிழ்நாடு சென்னையில் உள்ளது.
# நல்ல ஆயன் கன்னிமாடப் பள்ளி, சென்னை

## வரலாறு

இந்தப் பள்ளி 1925 ஆம் ஆண்டில் நிறுவப்பட்டது. இந்தக் கல்வி நிறுவனம் 1835 ஆம் ஆண்டு சகோதரி மேரி யுஃபரேசியா என்பவரால் பிரான்சில் தொடங்கப்பட்டு தற்போது பல்வேறு நாடுகளில் இதன் கல்வி நிறுவனங்கள் செயல்பட்டு வருகின்றன.
# நல்ல ஆயன் கன்னிமாடப் பள்ளி, சென்னை

## பழைய மாணவர்கள்

- வைஜெயந்திமாலா - நடிகை
- சுதாஷா - முதல் பெண் துடுப்பாட்ட ஆட்டக்காரர்
- சுதா ரகுநாதன் - பாடகர்
- ஸ்ரீநிதி சிதம்பரம் - பரதநாட்டியம்
- ராதிகா - நடிகை
- ரேஷ்மி மேனன் - நடிகை
- ரதி அக்னிஹோத்ரி - நடிகை
# எவன்சு அபொவு

**எவன்ஸ்-அபவ்** ( Heavens-Above) கிறிஸ் பீட் என்பவரால் தொடங்கப்பட்ட ஒரு இலாப நோக்கற்ற வலைதளம் ஆகும். பூமியைச் சுற்றி வரும் செயற்கைகோள்களை எந்தவிதக் கருவிகளும் இல்லாமல் ஆர்வலர்கள் காண உதவும் வகையில் இத்தளம் அமைக்கப்பட்டுள்ளது. வான்வெளியின் வரைபடத்தில் செயற்கைக் கோளின் கடப்புப் பாதையை குறிப்பிட்டு விண்மீன்களுடன் பின்னணியில் காணும் வகையில் உருவாக்கப்பட்டுள்ள இந்த வலைதளம் அனைத்துலக விண்வெளி நிலையம் (ISS), இரிடியம் பட்டொளி ஆகிய நிகழ்வுகளை முதன்மையாகக் கொண்டுள்ளது. மேலும் தற்போது காணப்படும் வால் நட்சத்திரம், கோள்கள், குறுங்கோள்கள் முதலியனவற்றைப் பற்றிய தகவல்களையும் தருகிறது.
# மயில் வசீகரன்

**மயில் வசீகரன்** (*Peacock Pansy* -- *Junonia almana*) இந்தியா, இலங்கை, நேபாளம், பூட்டான், வங்காளதேசம், மியான்மார், பாகிஸ்தான் போன்ற நாடுகளில் பரவலாகக் காணப்படும் பட்டாம்பூச்சி வகையாகும். தரையை ஓட்டிப் பறக்கும் மயில் வசீகரன்களை இந்திய நிலப்பரப்பில் பொதுவாகக் காணலாம். ஆரஞ்சு நிற இறகுகளின் மேற்புறம் பழுப்புநிறப்பட்டையும் இறகுகளின் ஓரத்தில் பழுப்பு நிறக்கோடுகளும் காணப்படும். மயில் இறகுகளில் உள்ளதைப்போன்று இவற்றின் இறகுகளின் மத்தியில் அடர்பழுப்பு நிற வளையம் இருப்பதால் இவற்றுக்கான ஆங்கில பெயர் அமைந்ததாக கருதலாம்.  
கோடைக் காலத்தில் இதன் இறகுகளில் காணப்படும் புள்ளிகள் குறைந்தும், மழைக் காலத்தில் இறகுகளில் உள்ள கண் போன்ற புள்ளிகளும் வரிகளும் கூடுதலாகக் காணப்படும். இந்த வண்ணத்துப்பூச்சியின் புழுக்கள் பொதுவாக கனகாம்பரம், நீர்முள்ளி, பொடுதலை போன்ற தாவரங்களை உணவாகக் கொள்கின்றன.
# வெள்ளிக்கம்பிக்காரி

**வெள்ளிக்கம்பிக்காரி** என்பது (Common Silverline-*Spindasis vulcanus*) இளம் பழுப்பு நிற இறகுகளில் ஆரஞ்சு, கருப்பு நிறப் பட்டைகளும் அவற்றினுள் வெள்ளி நிற கோடுகளுடன் காணப்படும் வண்ணத்துப்பூச்சி ஆகும்.
# வெள்ளிக்கம்பிக்காரி

## உடலமைப்பு

பழுப்பு நிற உடலில் கருப்பு ஆரஞ்சு கலந்த பட்டைகள் காணப்படும். கால்கள், முகம் வெளிறிய பழுப்பு நிறத்திலும் உணர்கொம்புகள் வெள்ளைப்புள்ளிகளுடன் கருத்திருக்கும். இறகுகளின் பின் புறத்தில் ஆரஞ்சு, கருப்பு வெள்ளை நிறங்களில் வால் போன்று தோற்றமளிக்கும். இவை எதிரிகளிடமிருந்து தப்ப உதவுகிறது. தாழ்வான புதர்களில் வேகமாய்ப் பறக்கும் திறன் பெற்றது.
# வெள்ளிக்கம்பிக்காரி

## உணவு

இந்த வகை வண்ணத்துப்பூச்சிகளின் புழுக்கள் இலந்தையை *Allophylus cobbe*, *Ixora chinensis* உணவாக உட்கொள்கின்றன.
# ஆலமீடா

**ஆலமீடா** (*Alameda*) அமெரிக்க ஐக்கிய நாட்டில், கலிபோர்னியாவிலுள்ள நகரம். இது சான் பிரான்சிசுகோ நகரிலிருந்து 9 கி.மீ. தொலைவில், ஒரு செயற்கைத் தீவில் அமைந்துள்ளது. அழகு மிக்க நகரம், கல்வி நல்வாழ்வு நிறுவனங்கள் உள்ள நகரமுமாகும். பென்சில், தீப்பெட்டி, நீர்இறைக்கும் குழாய்கள் போன்ற குடிசைத் தொழில்கள் ஆலமீடாவில் நடைபெறுகின்றன.2017 ஆம் ஆண்டு நிலவரத்தின்படி இந்நகரத்தின் மக்கள் தொகை 79,928 ஆகும்.
# விசுடன் கிண்ணம்

**விசுடன் கிண்ணம்** (*Wisden Trophy*) என்பது இங்கிலாந்து மற்றும் மேற்கிந்தியத் தீவுகள் இடையே நடக்கும் மட்டைப்பந்துப் போட்டியில் வழங்கப்படும் ஒரு வாகையாளர் கிண்ணம் ஆகும். இது விசுடன் நாட்குறிப்பின் நூறாவது ஆண்டு நிறைவைக் குறிக்கும் வகையில் 1963ஆம் ஆண்டு முதன்முறையாக வழங்கப்பட்டது. பன்னாட்டுத் துடுப்பாட்ட அவையின் திட்டத்திற்கு ஏற்ப தொடர்கள் விளையாடப்படுகின்றன. ஒரு தொடர் வெற்றி-தோல்வியின்றி முடிந்தால், விசுடன் கிண்ணத்தை வைத்திருக்கும் அணி அதைத் தக்கவைத்துக் கொள்ளும்.  
இந்தக் கிண்ணம் வெற்றியின் அடையாளமாக வெற்றி பெற்ற அணிக்கு வழங்கப்படும். பிறகு அது மீண்டும் இலார்ட்சு மைதானத்தில் உள்ள அருங்காட்சியத்தில் வைக்கப்படும். தற்போது இந்தக் கோப்பை இங்கிலாந்து துடுப்பாட்ட அணியின் வசம் உள்ளது.
# அபினைன் மலைத்தொடா்

**அபினைன் மலைகள்** (*Apennines* அல்லது *Apennine Mountains*, ; ; என்பவை இத்தாலிய தீபகற்பத்தின் முதுகெலும்பாகும். இம்மலைத்தொடர் ஆல்ப்சு மலையின் தொடர்ச்சியாகும். இம்மலைத்தொடரானது இணையான சிறு சங்கிலி போன்ற மலைத் தொடர்களைக் கொண்டது. அவை தீபகற்ப இத்தாலியின் நீளத்திற்கு இணையாக சுமார் 1200 கி.மீ நீளமானது. வடமேற்கில் இவை அல்டேரில் உள்ள லிகுரியன் ஆல்ப்ஸ் தொடரோடு வந்து இணைகிறது. தென்மேற்கில் தீபகற்ப இத்தாலியின் நுனியில் உள்ள ரெக்கியோ டி காபலிபாரியா எனும் கடற்கரை பகுதியில் வந்து முடிவடைகிறது. 2000 ஆம் வருடத்தில இருந்து இத்தாலிய சுற்றுச்சூழல் அமைச்சகம் ஐரோப்பியாவின் அபினைன் பூங்கா செயல் திட்டம் மூலம் அபினைன் மலைத்தொடரை வரையறுக்க முயற்சி செய்கிறது. இத்திட்டத்தின் மூலம் 1500 கி.மீ நீளத்திற்கான வட சிசிலிய மலைத் தொடர்களை சேர்க்க முயற்சி செய்கிறது. இந்த அமைப்பானது ஒரு பரிதியை உருவாக்கி லிக்குரியன் மற்றும் டிர்ரிஹெனின் கடல்பகுதியை மூட முயற்சிக்கிறது.  
அபினைன் சில பழுதுபடாத சுற்றுச் சூழலை தன்னகத்தே பாதுகாத்து வைத்துள்ளது. அது மனித தலையீட்டிற்கும் தப்பிய சில பகுதிகள் ஆகும். இவற்றில் சில அருமையான காடுகளும் ஐரோப்பாவின் மலைப் புல்வெளிகளும் அடங்கும். தற்போது அவை தேசிய பூங்காக்களால் பாதுகாக்கப் படுகிறது. அவற்றுள் பல்முகத் தன்மை கொண்ட அரிய வகை தாவரங்களும் விலங்குகளும் அடங்கும். இம்மலைத் தொடர் ஐரோப்பாவின் வேட்டையாடும் மாமிச் உண்ணிகளுக்கு ஒரு அடைக்கல பிரதேசம் ஆகும். மத்திய ஐரோப்பாவில் அழிந்து கொண்டு இருக்கும் இத்தாலிய ஓநாய் மாரிசன் பழுப்பு கரடி ஆகியவை அடங்கும்.  
இத்தாலியின் மிகப் பெரிய பரப்பான அபினைன் தீபகற்ப பகுதி இம்மலைத் தொடரின் பெயரால் அழைக்கப் படுகிறது. இம்மலைத் தொடர் பொதுவாக பசுமையானது ஆனால் அதன் மிக உயரமான கார்னோ கிராண்டே மலையுச்சியில் கால்டரோன் எனும் பனிப் பாறைகள் காணப்படுகிறது. இதுதான் இம்மலைத் தொடரின் ஒரே பனிப் பாறையாகும். கிஅழக்கு பாகத்தில் அட்ரியாடிக் கடல் பகுதி வரை உள்ள மலைச்சரிவானது செங்குத்தானது. அதேவேளையில் மேற்கு பகுதியின் மலைச் சரிவானது மலை அடிவாரத்தை உருவாக்குகிறது. இவற்றில்தான் இத்தாலிய தீபகற்பத்தின் அநேக நகரங்கள் உள்ளன. இம்மலைத் தொடரில் காணப்படும் குன்றுகளுக்கு அவை இருக்கும் இடத்தில் உள்ள நகரத்தின் பெயர் சூட்டப் படுகிறது. லிகுரியன் மலைப்பகுதி லிகுரியன் நகரத்தில் உள்ளது. மலை மொத்த நீளம் 1,200 கி.மீ. ஆகும். இவற்றின் கிளைகளும் அடிவாரங்களும் இத்தாலிய முந்நீரகத்தின் பெரும்பரப்பினைக் கொண்டுள்ளன. அப்பினீன் மலையுச்சிகளுள் பெரியது கிரான் சாசோ என்பதாகும். இதன் உயரம் 3154 மீ. இம்மலைத்தொடர் பகுதியாகத் தான் வெசுவியசு என்னும் எரிமலை நேபில்சு நகருக்கருகில் உள்ளது. அபினைன் மலைத்தொடர் இத்தாலிய முந்நீரகத்திற்கு நீர்வளத்தைத் தருவதாகும். உரோமானியர் இத்தொடரின் கணவாய்களி்ல வசதியான சாலைகளை உருவாக்கினர்.
# கோபிசந்த் இறகுப்பந்தாட்ட அகாதமி

**புல்லேலா கோபிசந்த் இறகுப்பந்தாட்டப் பயிலகம்** அல்லது **கோபிசந்த் இறகுப்பந்தாட்ட அகாதமி** (Pullela Gopichand Badminton Academy (PGBA)) என்பது இந்தியாவின் தெலங்காணாவின் ஐதராபாத் நகரிலுள்ள ஒரு இறகுப்பந்தாட்டப் பயிற்சிக் கூடம். அனைத்து இங்கிலாந்து திறந்தவெளி இறகுப்பந்தாட்ட வாகையர் பட்டத்தை வென்ற புல்லேலா கோபிசந்த். இந்தப் பயிலகத்தை 2008 ஆம் ஆண்டு நிறுவினார். சாய்னா நேவால், பி. வி. சிந்து, சிறீகாந்த் கிடம்பி, பாருபள்ளி காஷ்யாப், பிரனாய் குமார், சாய் பிரணீத், சமீர் வெர்மா உள்ளிட்ட பலர் இங்கு பயிற்சி பெற்றுள்ளனர்.
# கோபிசந்த் இறகுப்பந்தாட்ட அகாதமி

## வரலாறு

2001 ஆம் ஆண்டு அனைத்து இங்கிலாந்து திறந்தவெளி இறகுப்பந்தாட்ட வாகையர் பட்டத்தை வென்ற போது கோபிசந்துக்கு 27 வயது, அவ்வேளையில் அவர் சில காயங்களால் அல்லலுற்றுக் கொணடிருந்தார். இறகுப்பந்தாட்ட விளையாட்டுப் போட்டிகளில் நீண்ட எதிர்காலம் இல்லாத காரணத்தினால் அடுத்த தலைமுறையினருக்கு ஒரு உலகத்தரம் வாய்ந்த இறகுபந்தாட்டப் பயிலகம் ஆரம்பிக்க வேண்டும் என்ற எண்ணம் கொண்டார் கோபிசந்த்.  
கோபிசந்த் பெற்ற பட்டத்தின் காரணமாக ஆந்திர அரசாங்கம் அவருக்கு 2003ஆம் ஆண்டு ஐதரபாத்தில் காசிபௌலி பகுதியில் மிகக்குறைந்த விலையில் 45 ஆண்டுகால குத்தகைக்கு ஐந்து (5) ஏக்கர் நிலம் வழங்கியது. அதே வேளையில் கோபிசந்த் யோனக்ஸ் நிறுவனத்திடம் ஏற்பாதரவையும் ஒரு வெளிநாட்டு பயிற்சியாளரையும் வேண்டினார்.
# கோபிசந்த் இறகுப்பந்தாட்ட அகாதமி

## பயிலகம்

2.5 மில்லியன் அமெரிக்க டாலர்கள் மதிப்பில் கட்டப்பட்ட இந்தப் பயிலகத்தில் எட்டு அரங்குகளும், ஒரு நீச்சல் குளமும், எடைப் பயிற்சி அறையும், அருந்தகமும், உறங்குவதற்கு அறைகளும் உள்ளன. இந்தப் பயிலகத்தின் கட்டுமானம் பெங்களுருவில் உள்ள பிரகாஷ் பதுகோனே இறகுப்பந்தாட்ட பயிலகத்தைப் போன்று வடிவமைக்கப்பட்டது.
# கோபிசந்த் இறகுப்பந்தாட்ட அகாதமி

## போட்டிகள்

இந்தப் பயிலகத்தில் 2009 இந்தியத் திறந்தவெளி இறகுப்பந்தாட்டப் போட்டி நடைபெற்றது. 2009 பிஎம்எப் உலக வாகையர்களுக்கான போட்டியில் இது பயிற்சிக் களமாகப் பயன்படுத்தப்பட்டது.
# உத்தர மத்ர நாடு

**உத்தர மத்ர நாடு** (Uttara Madra) மகாபாரத காலத்தில் பரத கண்டத்தின் வடக்கில் இருந்த நாடுகளில் ஒன்றாகும். சகலா நகரத்தை தலைநகராகக் கொண்ட உத்தர மத்ர நாடு, மத்திர நாட்டின் வடமேற்கில் அறியப்படுகிறது.  
இதிகாசங்களின் சில பகுதிகளில் உத்திர மத்திர நாடும், பாக்லீகர்களின் நாடும் ஒரே நாடாக குறித்துள்ளது.
# உத்தர மத்ர நாடு

## மகாபாரத்தில் உத்தர மத்திர நாடு

தருமர் நடத்திய இராசசூய வேள்வியின் போது, அருச்சுனன் வடக்கு பரத கண்ட நாடுகளின் மீது படையெடுத்து செல்கையில், உத்திர மத்திர நாட்டின் மன்னன் கப்பம் செலுத்தியதாக மகாபாரதத்தின் சபா பருவம் பகுதி: 26-27-இல் விளக்கமாக கூறுகிறது.
# உத்தர மத்ர நாடு

## இதனையும் காண்க

- பரத கண்டம்
# பழுப்பு வசீகரன்

**பழுப்பு வசீகரன்** (*lemon pansy*)( *ஜூனோனியா லெம்னோனியசு*) என்பவை தெற்காசியாவில் காணப்படும் வரியன்கள், சிறகன்கள், வசீகரன்கள் குடும்பத்தைச் சேர்ந்த சிற்றினம் ஆகும். இது தோட்டங்கள், தரிசு நிலப்பகுதிகள் மற்றும் திறந்த வனப்பகுதிகளில் காணப்படுகின்றன. பழுப்பு நிற இறகுகளின் ஓரத்தில் அடர் பழுப்பு நிறக் கோடும், இறகுகளின் மேற்புறம் கண்கள் போன்ற மஞ்சள் புள்ளியும், மத்தியில் ஆரஞ்சு நிற வளையமும் காணப்படும். தரையை ஒட்டி சுறுசுறுப்பாக பறந்து திரியும். அனைத்து வாழிடங்களிலும் ஆண்டு முழுவதும் காணலாம்.. இவை ஆண்டு முழுவதும் காணப்பட்டாலும், மழைக் காலத்திலும் மழைக்குப் பின்னும் அதிகமாகத் தென்படுகின்றன. மழைக் காலத்தில் இதன் நிறம் பளிச்சென்றும், கோடைக் காலத்தில் நிறம் மங்கியும் காணப்படும். அப்போது காய்ந்த இலைகளைப் போன்ற உருமறைப்புத் தோற்றத்தைப் பெறுவதற்கு இந்த தகவமைப்பு உதவுகிறது.
# பழுப்பு வசீகரன்

## வாழ்க்கை சுழற்சி

### முட்டை

இலைகளின் அடிப்பகுதியில் முட்டைகள் தனித்தனியாக இடப்படும். முட்டை பச்சை நிறத்தில் பீப்பாய் வடிவத்தில் நீளமான முகடுகளுடன் இருக்கும்.
# பழுப்பு வசீகரன்

## வாழ்க்கை சுழற்சி

### கம்பளிப்பூச்சி

முட்டையிலிருந்து பொரித்து வெளிவரும் கம்பளிப்பூச்சி உருளை வடிவமானது. வடிவில் ஒரே மாதிரியான தடிமன் கொண்டது. நுனியில் கிளைத்திருக்கும் முதுகெலும்புகளின் வரிசைகளால் மூடப்பட்டிருக்கும். இது மங்கலான நீல நிற ஒளிப்புடன் மந்தமான கருப்பு மற்றும் இருண்ட நிறத்தின் முதுகுப் பட்டையைக் கொண்டுள்ளது. தலைக்கு பின்னால் தனித்த ஆரஞ்சு வளையம் உள்ளது. கம்பளிப்பூச்சி இலையின் அடிப்பகுதியில் தங்கி உணவு உண்ணும். ஏதேனும் தொந்தரவு ஏற்பட்டால், உருண்டு தரையில் விழும்.
# பழுப்பு வசீகரன்

## வாழ்க்கை சுழற்சி

### கூட்டுப்புழு

கூட்டுப்புழுவாதல் நிகழ்ச்சி தரையில் நெருக்கமாக அடர்த்தியான பகுதியில் நடைபெறுகிறது. கூட்டுப்புழு கரடுமுரடான மேற்பரப்பில் சிறிய கூம்பு போன்ற செயல்முறைகளுடன் உள்ளன. கூட்டுப்புழு பல்வேறு பழுப்பு நிற பட்டைகள் மற்றும் நேர்த்தியான கோடுகளுடன் நன்கு உருமறைக்கப்பட்டு காணப்படும்.
# அங்க அடையாளம்

**அங்க அடையாளம்** (Personal Identity) என்பது ஒரு மனிதனின் தனித்த சிறப்புகளை வைத்து அவனை அடையாளம் காண்பது ஆகும். அங்க அடையாளம் காண்பது பள்ளி மாணவர்கள் குறித்து கல்வித் துறையினரும் மற்றும் குற்றம் சாட்டப்பட்டுக் கற்பழிப்பு, கொலை, வன்செயல் ஆகிய குற்றம் புரிந்தவர்களையும், விபத்தில் மயக்கம் உற்றோரையும், இறந்த உடலையும் அடையாளம் காணவும் காவல் துறையினருக்கு உதவியாக உள்ளது.
# அங்க அடையாளம்

## அங்க அடையாளத்தின் முக்கியத்துவம்

உரிமை நீதிமன்றங்களில் (civil court) ஆயுள் காப்பீட்டுத் தொகையைப் பெறவும், விடுபட்ட ஓய்வூதியத்தைப் பெறவும், அங்க அடையாளங்களை முக்கியமாக கவனிக்கிறார்கள். உயிருள்ளவரின் அங்க அடையாளங்களை அவரது அனுமதியின்றி யாரும் கணக்கில் கொள்ளக் கூடாது. இறந்த உடல் அழுகுவதாலும், பறவைகள் கொத்துவதாலும், குற்றவாளிகள் பிணத்தை விரைவில் புதைப்பதாலும், தீக்காயங்களால் ஏற்பட்ட இறப்பாலும் உடலை அடையாளம் காண்பது கடினமானாலும், அடையாளம் காண வேண்டியது அவசியம் ஆகும்.
# அங்க அடையாளம்

## அங்க அடையாளம் காணும் முறை

இனம், பாலினம், அகவை, நிறம், உடல் தோற்றம் ஆகியக்கூறுகளின் அடிப்படையில் அங்க அடையாளம் காணலாம்.
# அம்மையநாயக்கனூர் போர்

**அம்மைய நாயக்கனூர் போர்** 1736-ஆம் ஆண்டில் மதுரை இராணி மீனாட்சியின் மதுரைப் படைகளுக்கும், ஆற்காடு நவாப் தோஸ்த் அலி கானின் மகன் சப்தர் அலி கான் மற்றும் சந்தா சாகிப் படைகளுக்கும் இடையே மதுரை அருகே உள்ள அம்மையநாயக்கனூரில் நடைபெற்ற போராகும். இப்போரில் இராணி மீனாட்சி தோல்வி அடைந்து நஞ்சுண்டு இறந்தார்.
# புனித சிலுவை மேல்நிலைப் பள்ளி, வேலூர்

**புனித சிலுவை மெட்ரிக் மேல்நிலைப்பள்ளி** *(Holy Cross Matriculation Higher Secondary School)* என்பது தமிழ்நாட்டின் வேலூர் மாவட்டத்திலுள்ள சத்துவாச்சாரி என்ற பகுதியில் அமைந்துள்ள ஒரு மேல்நிலைப் பள்ளிக்கூடம் ஆகும்.
# புனித சிலுவை மேல்நிலைப் பள்ளி, வேலூர்

## வரலாறு

1974 ஆம் ஆண்டில் புனித சிலுவை மெட்ரிக் மேல்நிலைப்பள்ளி நிறுவப்பட்டது. இப்பள்ளியில் மழலையர் பள்ளி குழந்தைகள் முதல் மேல்நிலைப்பள்ளி மாணவர்கள் வரையில் சுமார் 2000 க்கும் அதிகமான மாணவர்கள் கல்வி பயில்கின்றனர். 10, 12 ஆம் வகுப்பு அரசு பொதுத்தேர்வுகளில் பங்கேற்ற இப்பள்ளி மாணவர்கள் பலர் மாநில அளவில் மதிப்பெண்களை பெற்றுள்ளனர். தேசிய நெடுஞ்சாலைக்கு வெகு அருகாமையில் இப்பள்ளிக்கூடம் அமைந்துள்ளது . மேலும் இந்நிறுவனம் பெண் துறவிகளால் நிர்வகிக்கப்படுகிறது .
# புனித சிலுவை மேல்நிலைப் பள்ளி, வேலூர்

## சிறப்பம்சங்கள்

1. நூலகம்
1. விளையாட்டு மைதானம்
1. கருத்தரங்கு அறை
1. கணிப்பொறி ஆய்வகம்
1. உயிரியல் ஆய்வகம்
1. வேதியியல் ஆய்வகம்
1. இயற்பியல் ஆய்வகம்
1. உள்விளையாட்டு அரங்கம்.
# அகமுகம் புறமுகம்

உளவியலில் மனிதர்களை ஆளுமை அடிப்படையில் **அகமுகம்-புறமுகம்** என்று இரண்டு வகையாகப் பாகுபாடு செய்வர். அகமுகம் என்பதை ஆங்கிலத்தில் (Introversion) என்றும் புறமுகம் என்பதை (Extroversion) என்றும் குறிப்பிடுவர். பொதுவாக, அகமுகம் என்பவர்கள் தம்மைப் பற்றிய எண்ணத்திலேயே ஆழ்ந்து இருத்தல், சமூகத் தொடர்பில் இருந்து விலகியிருத்தல், தம்வயப்பட்டும் கூச்சம் மிகுந்தும் காணப்படுதல் போன்ற பண்புகளைப் பெற்றும் காணப்படுவர். ஆனால் புறமுகம் என்பவர்கள் அகமுகப் பண்பு கூற்றினுக்கு நேர் எதிரிடையான பண்புக்கூறுகளைக் கொண்டு காணப்படுவர். சமூக ஏற்பினைப் மிகுதியாகப் பெற விழைவது, நண்பர்களைப் பெறுவது அச்சம் கூச்சமின்றி பிறருடன் விரைவாகப் பழகுவது போன்றவை இவர்களிடம் காணப்படும் பண்புக்கூறுகளாகும்.
# அகமுகம் புறமுகம்

## காரல் யூங்(Carl Jung)

மனித ஆளுமையைப் பண்புக்கூறுகளின் அடிப்படையில் முதன் முதலில் அகமுகம் புறமுகம் என்று வகைப்படுத்தியவர் *காரல் யூங்* என்ற உளவியல் அறிஞர். இவரின் வகைப்பாடு சில ஐயங்களை அறிஞர்கள் இடையே ஏற்படுத்திய போதிலும் அகமுகம் புறமுகம் என்ற பண்புத்தொகுதிகள் உளவியல் விளக்கங்களில் முக்கிய இடத்தைப் பெற்றுத் திகழ்கின்றன.
தனிமனிதனின் *உள்ஊக்குத்திறன்(Libido)* உள்நோக்கிச் செல்லுமாயின், அவன் அகமுக ஆளுமைக் கொண்டவனென்றும் வெளி உலகை நோக்கிச் செல்லுமாயின், அவன் புறமுக ஆளுமைக் கொண்டவனென்றும் காரல் யூங் ஆளுமை வகைப்பாடுகளை விளக்குகிறார். ஒவ்வொருவரிடமும் சில அகமுக பண்புக்கூறுகளும் புறமுகப் பண்புக்கூறுகளும் காணப்படுகின்றன. இவற்றில் எப்பண்புத்தொகுதி மிகுதியாக இருக்கிறதோ அதையொட்டியே அவரின் ஆளுமைத் தீர்மாணிக்கப்படும். ஆகவே எவரும் முற்றிலும் அகமுக ஆளுமை உடையவராகவோ புறமுக ஆளுமை உடையவராகவோ இருக்கமுடியாது.
காரல் யூங் இவ்விரு ஆளுமைப் பண்பு உடையவர்களையும் புலன்ணுனர்வு,சிந்தனை,உணர்ச்சி, உள்ளுணர்வு ஆகியவற்றின் அடிப்படையில் நான்கு பிரிவுகளாகப் பிரிக்க முடியும் என்று மேலும் கூறுகிறார்.
# அகமுகம் புறமுகம்

## பாவ்லவ்(Ivan Pavlov)

அகமுகம்,புறமுகம் என்ற இரு பண்புக்கூறுகளுக்கு இணையாக **கிளர்ச்சிவகை**(Excitory), **உளத்தடை வகை**(Inhibitory) ஆகிய இரு பண்புக்கூறுகளை பாவ்லவ் கூறுகிறார். மனிதர்களின் ஆளுமைப் பண்புக் கூறுகளுக்கு மைய நரம்பு மண்டலமே முக்கியக் காரணம் என்று இவர் கருதினார். நாய்களை வைத்து இவர் நடத்திய ஆக்கநிலையிருத்த சோதனைகள் மூலம் இதை மெய்ப்பித்தும் காட்டினார். இத்தகைய ஆளுமைப் பாகுபாடு மனிதர்களிடம் காணப்படும் அகமுகம் புறமுகம் ஆகியவற்றிற்கு இணயாக இருப்பதையும் இவர் கண்டறிந்தார்.
# அகமுகம் புறமுகம்

## ஐசங்க்(H.J. Eysenk)

மனிதர்களின் ஆளுமை வகைப்பாட்டைக் கண்டறிய பல சோதனைகள் செய்து, பாவ்லாவின் கருத்துகளை உண்மையெனக் கண்டறிந்தவர். இவர் மனிதர்களிடம் காணப்படும் ஆளுமைப் பண்புக்கூறுகளை ஆராய்வதற்காக தரப்படுத்தப்பட்ட(Standardised) பல வினநிரல்களை(Questionnaire) அமைத்தார். இந்த வினா நிரல்களின் உதவியோடு பலதரப்பட்ட மக்களை சோதித்தார். பவ்லாவ் கூறிய கிளர்ச்சியுறு வகை மனிதர்களிடம் புறமுக ஆளுமையாகவும் தடையுறுவகை என்னும் பண்புக்கூறு அகமுக ஆளுமையாகவும் காணப்படுகின்றன என்று கண்டறிந்தார். இந்தச் சோதனைகளின் மூலம் அகமுக ஆளுமை, புறமுக ஆளுமை ஆகிய இரண்டிற்கும் இடையே உள்ள வேறுபாடுகளை விளக்கிக்காட்டினார்.
# அகமுகம் புறமுகம்

## அகமுகம்

- நம்பிக்கைக்கு உரியவராக இருப்பர்
- தாமாகச் செய்யக்கூடிய செயல்களில் மட்டுமே அக்கறை காட்டுவர்
- பிறரது நட்பினைப் பெற விரும்பமாட்டார்கள்
- தனிமையை நாடுவர்
- தத்துவமும் ஆராய்ச்சித் திறனும் கொண்டிருப்பர்
- மிகையான அவைக்கூச்சம் கொண்டிருப்பர்
- எளிதில் மனவெழுச்சி அடைவர், கற்பனைத் திறன் மிக்கவராய் இருப்பர்
- எச்செயலையும் திட்டமிட்டு செய்வர்
# அகமுகம் புறமுகம்

## புறமுகம்

- சமுகவயமாதலை(Socialisation) விரும்புவர்
- சமுக ஏற்புடைமையை(Social Acceptance) பெரிதும் விரும்புவர்
- பிறரோடு நட்பு கொள்ளுதல், உரையாடுதல் ஆகியவற்றில் ஆர்வம் கொண்டிருப்பர்
- தம் குற்றம் காணாதவர், தற்புகழ்ச்சியில் ஈடுபடுவர்
- தனிமையை விரும்பாதவர், தலைமையை ஏற்க முன் வருபவர்
- தேவைக்கு மேல் நம்பிக்கை உடையவர்
- எதையும் ஆழ்ந்து சிந்திக்காமல் உள் துடிப்புக்கு(Imulse) ஏற்ப விரைந்து செயல்படுவர்.
# அகமுகம் புறமுகம்

## உசாத்துணை நூல்கள்

1. கல்வியில் மனவியல் - பேரா. எஸ். சந்தானம், சாந்தா பதிப்பகம், சென்னை.
1. வாழ்வியற் களஞ்சியம்(தொகுதி ஒன்று) - தமிழ்ப் பல்கலைக் கழகம், தஞ்சாவூர்
# தண்டக நாடு

**தண்டக நாடு** (Danda) பற்றிய செய்திகள் இராமாயண இதிகாசத்தில் உள்ளது. தற்கால தண்டகாரண்யம் பகுதியான தண்டக நாடு, இலங்கை வேந்தன் இராவணனின் ஆளுகைக்குட்பட்ட பகுதியாக இருந்தது. இராவணனின் தம்பியர்களான கர – தூசணர்கள் தண்டக நாட்டை ஆண்டனர். தண்டக நாட்டின் தலைநகரான **சனத்தானம்** தற்கால நாசிக் நகரத்தின் அருகில் அமைந்திருந்தது. தண்டக நாடு அரக்கர்களின் வாழ்விடமாக விளங்கியது.
# தண்டக நாடு

## இராமாயணக் குறிப்புகள்

இராமாயணக் காவியத்தில், பதினான்கு ஆண்டு வன வாசத்தின் போது பஞ்சவடியில் இராமன், சீதை மற்றும் இலக்குமணன் தங்கியிருந்த போது, சூர்ப்பனகையின் தூண்டுதலால், அறுபதாயிரம் படையினருடன் சென்ற கரன் மற்றும் தூசணன் இராமருடன் போரிட்டு அழிந்தனர்.
மேலும் தண்டக நாட்டில் தனியாக தங்கியிருந்த சீதையை இராவணன் கவர்ந்து இலங்கைக்குச் சென்றான்.
# தண்டக நாடு

## மகாபாரதக் குறிப்புகள்

### சகாதேவனின் படையெடுப்புகள்

தருமன் நடத்திய இராசசூய வேள்விக்கு நிதி திரட்டும் பொருட்டு, பரத கண்டத்தின் தெற்குப் பகுதியில் திக்குவிசயம் செய்த சகாதேவன் அவந்தி நாடு, குந்தி நாடு, சௌராட்டிர நாடு, சூரசேனம், விதர்ப்ப நாடு, சூர்பரக நாடு, கிட்கிந்தை மற்றும் தண்டக நாடுகளை வென்று கப்பம் பெற்ற செய்திகள், சபா பருவம் அத்தியாயம் 30-அ மற்றும் 30ஆ-இல் விளக்கப்பட்டுள்ளது.
# தண்டக நாடு

## இதனையும் காண்க

- தண்டகாரண்யம்
- பரத கண்ட நாடுகள்
# தரவு மாதிரி

**தரவு மாதிரி** (டேட்டா மாடல்) என்பது ஒரு சுருக்க மாதிரி ஆகும். இது தரவு<nowiki/>களின் கூறுகளை ஒழுங்குபடுத்துகிறது. மேலும் அவை ஒன்றுக்கொன்று உள்ள தொடர்பினையும் உண்மை பொருட்களின் பண்புகளுடனான
தொடர்பினையும் தரநிலைப்படுத்துபவை ஆகும்.  
ஒரு தரவு மாதிரி வெளிப்படையாக தரவு கட்டமைப்பு நிர்ணயிக்கிறது.தரவு மாதிரிகள் பெரும்பாலும் வரைகலை வடிவத்தில் குறிப்பிடப்படுகின்றன.
# ஆண்டாள் வெங்கடசுப்பாராவ் மெட்ரிக் மேல்நிலைப் பள்ளி

**ஆண்டாள் வெங்கடசுப்பாராவ் மெட்ரிக் மேல்நிலைப்பள்ளி (**Andal venkadasubbaarao metric higher secondary) என்பது சென்னையிலுள்ள ஒரு பள்ளி ஆகும்.இது மதராஸ் சேவாசதனின் ஒரு அங்கமாகும்.1987 ஆம் ஆண்டு இது நிறுவப்பட்டது.மாண்டிச்சோரி அடிப்படையிலான கல்விமுறைத் தத்துவத்தை இந்தப்பள்ளி பின்பற்றுகிறது. ஆங்கிலவழிக் கற்றலை வழங்குகிறது.சமச்சீர் கல்விமுறை அடிப்படையிலான தேர்வுமுறை உள்ளது.இனிமையான கற்றல் முறையே பிரதான நோக்கம்.
# ஆண்டாள் வெங்கடசுப்பாராவ் மெட்ரிக் மேல்நிலைப் பள்ளி

## வரலாறு

இந்தப்பள்ளியானது மதராஸ் சேவாசதனின் ஒரு அங்கமாகும்.இதனை உருவாக்கியது ஆண்டாள் மற்றும் அவருடைய கணவருமாகிய வென்கடசுப்பாராவ்.1987 ஆம் ஆண்டில் உருவாக்கப்பட்ட இந்தப் பள்ளியில் தற்போது 1300 மாணவர்கள் படிக்கின்றனர், இது மேல்நிலைப்பள்ளியாக தரம் உயர்த்தப்பட்டுள்ளது.இது ஒரு சுயஉதவி பெறும் பள்ளியாகும்.
# ஆண்டாள் வெங்கடசுப்பாராவ் மெட்ரிக் மேல்நிலைப் பள்ளி

## சிறப்பம்சங்கள்

இசை அரங்கம் மற்றும் வெங்கடசுப்பாராவ் அரங்கம் 2006 -ல் கட்டப்பட்டது. தி இந்து சர்வதேச இசைத் திருவிழா , *ஷோ ஸ்டாப்பர்ஸ், லிட்டில் ஷோஸ் அவார்டு, தி அரேபிடன் நைட்ஸ்* ஆகிய நிகழ்வுகள் இங்கு நடைபெற்றுள்ளன.
# தருக்க தரவு மாதிரி

**தருக்க தரவு மாதிரி** (*Logical data model*) அல்லது **தருக்க திட்டம்** என்பது ஒரு குறிப்பிட்ட களத்தின் தரவுத்தள நிர்கவாக பொருள் அல்லது சேமிப்பு தொழில்நுட்பத்தின் தரவு மாதிரி ஆகும். மேலும் தொடர்புடைய அட்டவணைகள் மற்றும் நெடுவரிசைகள், பொருள்-சார்ந்த வகுப்புகள் அல்லது XML குறிச்சொற்கள் போன்ற தரவு கட்டமைப்புகளின் அடிப்படையில் வரையறுக்கப்படுகிறது.இது ஒரு கருத்தியல் தரவு மாதிரிக்கு எதிர்மறையானது.
# படிநிலை தரவுத்தள மாதிரி

**படிநிலை தரவுத்தள மாதிரி**, ஒரு தரவு மாதிரி ஆகும். அதில் தரவு ஒரு மரம் போன்ற அமைப்பாக அமைந்துள்ளது.தரவு பதிவுகளாக சேமிக்கப்படுகிறது, இவை ஒன்றுக்கொன்று இணைப்புகள் மூலம் இணைக்கப்பட்டிருக்கும்.ஒரு பதிவு பல புலத்தின் சேகரிப்பு ஆகும், ஒவ்வொரு புலத்திலும் ஒரே ஒரு மதிப்பு மட்டுமே இருக்கும்.உள்பொருள்வகையிலுள்ளபதிவினிலேயேஎந்த புலத்தின் மதிப்பை கொண்டுள்ளது என்பதும் அடங்கியிருக்கும்.
# தரவுத்தள மாதிரி

ஒரு தரவுத்தள மாதிரியானது தரவுத்தளத்தின் தருக்க கட்டமைப்பைத் தீர்மானிக்கும் ஒரு தரவு மாதிரியாகும். அடிப்படையில் எந்த விதத்தில் தரவு சேமிக்கப்படும், ஒழுங்கமைக்கப்படும், கையாளப்படும் உள்ளிட்டவைகளை தீர்மானிக்கிறது.தரவுத்தள மாதிரியின் மிகவும் பிரபலமான உதாரணம் தொடர்புசார் மாதிரி, இது ஒரு அட்டவணை-அடிப்படையிலான வடிவமைப்பைப் பயன்படுத்துகிறது.
# தரவுத்தள மாதிரி

## உதாரணங்கள்

தரவுத்தளங்களுக்கான பொதுவான தருக்க தரவு மாதிரிகள்:  
- படிநிலை தரவுத்தள மாதிரி
- பிணைய மாதிரி
- தொடர்புசார் மாதிரி
- உருபொருள்-உறவு மாதிரி
- மேம்படுத்தப்பட்ட உருபொருள்-உறவு மாதிரி
- பொருள் மாதிரி
- ஆவண மாதிரி
- உருபொருள்–பண்பு-மதிப்பு மாதிரி
- நட்சத்திர திட்டம்
# எம். சி. சி. மேல்நிலைப் பள்ளி

**எம்.சி.சி மேல்நிலைப் பள்ளி** (M. C. C. Higher Secondary School) என்பது சேத்துப்பட்டு, சென்னையில் உள்ளது. மெட்ராஸ் மருத்துவக் கல்லூரியுடன் சேர்த்து இந்தப்பள்ளி துவங்கப்பட்டது, பின்பு கல்லூரி வேறொரு இடத்திற்கு மாற்றப்பட்ட பின்பு தனியொரு கல்விநிறுவனமாக செயல்பட்டு வருகிறது.
# எம். சி. சி. மேல்நிலைப் பள்ளி

## வரலாறு

இரு பாதிரியாளர்களால் 1835 ஆம் ஆண்டு ஆண்களுக்கான ஒரு சிறிய பள்ளியாக இது துவங்கப்பட்டது. கல்வியாளர் டாக்டர். வில்லியம்மில்லர் என்பவரின் முயற்சியால் பல்வேறு முன்னேற்றங்கள் நிகழ்ந்தன. தற்போது 375 ஏக்கர் கொண்ட ஒரு பெரிய கல்வி நிறுவனமாக உள்ளது.
# எம். சி. சி. மேல்நிலைப் பள்ளி

## மன்றங்கள் & கல்வி இணைச்செயல்கள்

- மறைநூல் மன்றம்
- அறிவியல் மன்றம்
- செய்திமடல் மன்றம்
- கணித மன்றம்
- கணிப்பொறிமன்றம்
- வணிக மன்றம்
- இசை மன்றம்
- கைவினைப் பொருட்கள் மன்றம்
- கலை மன்றம்
- புகைப்படக்கலை மன்றம்
- யுனெஸ்கோ மன்றம்
- விளையாட்டு மன்றம்
- கல்வியாளர்கள் மன்றம்
- நூலக மன்றம்
- இசை மன்றம்
# எம். சி. சி. மேல்நிலைப் பள்ளி

## மாணவர்களின் சமூக பங்களிப்பு

- தேசிய மாணவர் படை
- தேசிய சேவத்திட்டம்
- ஆர்.எஸ்.பி
- தேசிய பசுமைப்படை
# எம். சி. சி. மேல்நிலைப் பள்ளி

## பழைய மாணவர்கள்

- கே. ஆர். நாராயணன்
- ஜி.கே.வாசன்
- மு.க.ஸ்டாலின்
- ப.சிதம்பரம்
- சீனிவாசன்
- மு.க.அழகிரி
- பிரசாந்த்
- மு.க.நாராயணன்
- மெல்வின் ஜோசுவா டேவிட்
- கௌதம் மேனன்
- ராம்
- ஏ.ஆர்.ரஹ்மான்
- லியான்டர் பயஸ்
- சோம்தேவ் வர்மன்
- மகேஷ் குமார் பார்த்தசாரதி
- பஷீர்
- வேணு சிறீனிவாசன்
# சரஸ்வதி வித்யாலயா மெட்ரிக் மேல்நிலைப் பள்ளி

**சரஸ்வதி வித்யாலயா மெட்ரிக் மேல்நிலைப்பள்ளி** ( Saraswathi Vidyalaya Senior Secondary School) என்பது சென்னை புறநகர் பகுதியில் உள்ள வடபழனியில் உள்ளது. இந்த பள்ளியானது தமிழகத்தின் முன்னாள் முதல்வர் காமராசர் அவர்களால் திறந்துவைக்கப்பட்டது. ஆங்கில வழியில் கல்வி கற்பிக்கப்படுகிறது. மேலும் தமிழ் மற்றும் இந்தி மொழிகளிலும் கற்றல் நடைபெறுகிறது. சி.பி.எஸ்.சி கல்வி முறை பின்பற்றப்படுகிறது.
# சரஸ்வதி வித்யாலயா மெட்ரிக் மேல்நிலைப் பள்ளி

## பிற கல்விநிறுவனங்கள்

- சரஸ்வதி வித்யாலயா மெட்ரிக்பள்ளி -சோழைமேடு சென்னை 600094
- சரஸ்வதி வித்யாலயா மெட்ரிக்பள்ளி -காஞ்சிபுரம்.
# 12ஆம் உலக சாரண ஜம்போறி

**12ஆம் உலக சாரண ஜம்போறி** என்பது 1967 இல் இடம்பெற்ற உலக சாரணர் ஜம்போறி ஆகும். இது 1967 சூலை முதல் வாரம் இடம்பெற்றது. இது அமெரிக்காவில் இடம்பெறும் இரண்டாம் உலக ஜம்போறி ஆகும். இங்கு கனடா, பிரான்சு, இந்தோனேசியா, ஜமேக்கா, பிலிப்பீன்சு, சுவீடன் ஆகிய நாடுகள் சமுகம் அளித்திருந்தனர்.
# 13ஆம் உலக சாரண ஜம்போறி

**13ஆம் உலக சாரண ஜம்போறி** என்பது 1971 இல் இடம்பெற்ற உலக சாரணர் ஜம்போறி ஆகும். இது ஆகஸ்ட் மாதம் 2ஆம் தொகதி தொடக்கம் 10 ஆம் திகதி வரை நடைபெற்றது. இது சப்பானில் நடைபெற்றது. இதில் 23,758 பேர் கலந்துகொண்டனர்.
# 15ஆம் உலக சாரண ஜம்போறி

**15ஆம் உலக சாரண ஜம்போறி** என்பது 1983 இல் இடம்பெற்ற உலக சாரணர் ஜம்போறி ஆகும். இது வட அமெரிக்கக் கண்டத்தில் இடம்பெறும் மூன்றாம் உலக சாரணர் ஜம்போறி ஆகும். கனடாவில் இது இடம்பெற்றது. இதில் 15,000 பேர் கலந்துகொண்டனர். இது ராக்கி மலைத்தொடரில் 4000 அடி உயரத்தில் நடைபெற்றது.
# 16ஆம் உலக சாரண ஜம்போரி

**16ஆம் உலக சாரண ஜம்போரி** (*16th World Scout Jamboree*) என்பது டிசம்பர் 30, 1987 முதல் ஜனவரி 7, 1988 வரை நடைபெற்றது, இது தெற்கு அரைக்கோளத்தில் நடைபெற்ற முதல் உலக சாரணர் ஜம்போரியாகும், மேலும் கோடைகாலத்துடன் ஒத்துப்போகும் வகையில் பாரம்பரிய ஆகஸ்ட் மாதத்திலிருந்து ஜனவரி மாதத்திற்கு மாற்றப்பட்டது. நியூ சவுத் வேல்ஸின் சிட்னிக்கு அருகிலுள்ள *அப்பின்* என்ற இடத்தில் 160 எக்டேர் பரப்பளவில் அமைந்துள்ள சிறப்பாக கட்டப்பட்ட சாரணர் கூடார நகரமான *கேடராக்ட்* சாரணர் பூங்காவில் ஆத்திரேலியாவால் ஜம்போரி நடத்தப்பட்டது. 84 நாடுகளைச் சேர்ந்த 14,434 சாரணர்கள் ஜம்போரியில் கலந்து கொண்டனர். மேலும் "வருகை நாளில்" சுமார் 13,000 பேர் கலந்து கொண்டனர். “உலகை ஒன்றிணைத்தல்” என்பதே இதன் கருப்பொருள்.
# 17ஆம் உலக சாரண ஜம்போறி

**17ஆம் உலக சாரண ஜம்போறி** என்பது 1991 இல் இடம்பெற்ற உலக சாரணர் ஜம்போறி ஆகும். இது தென் கொரியாவில் இடம்பெற்றது. இது ஆகஸ்ட் 8 முதல் 16 வரை நடைபெற்றது. இதில் 135 நாடுகளிலிருந்தும், தன்னாட்சிக்கு உட்பட்ட பிரதேசங்களிலும் இருந்து வந்திருந்தனர். இந்த ஜம்போறியிலேயே முதலாவது உலக அபிவிருத்திக் கிராமச் செயற்றிட்டம் அறிமுகப்படுத்தப்பட்டது. அது தென்கொரிய ஜனாதிபதியால் பார்வையிடப்பட்டது.
# 17ஆம் உலக சாரண ஜம்போறி

## உசாத்துணைகள்

- http://www.scoutbase.org.uk/library/history/inter/jambo.htm
- http://www.scout.org/wsrc/fs/jamboree_e.shtml
# 18ஆம் உலக சாரண ஜம்போறி

**18ஆம் உலக சாரண ஜம்போறி** என்பது 1995 இல் இடம்பெற்ற உலக சாரணர் ஜம்போறி ஆகும். இது ஆகஸ்ட் 1 முதல் ஆகஸ்ட் 11 வரை இடம்பெற்றது. இதில் 28,960 பேர் கலந்துகொண்டனர். இதில் 166 நாடுகளிலிருந்தும், தன்னாட்சிக்கு உட்பட்ட பிரதேசங்களிலும் இருந்து வந்திருந்தனர். இங்கு 8 உடுத்தொகுதிகளின் பெயரிடப்பட்ட 8 உபமுகாம்கள் அமைக்கப்பட்டன.
# 19ஆம் உலக சாரண ஜம்போறி

**19ஆம் உலக சாரண ஜம்போறி** என்பது 1999 இல் இடம்பெற்ற உலக சாரணர் ஜம்போறி ஆகும். இது சிலியின் தலைநகர் சாந்தியாகோவில் நடைபெற்றது. தென் அமெரிக்காவில் இடம்பெறும் முதலாவது உலக சாரணர் ஜம்போறி இதுவேயாகும். இங்கு 30,000 பேர் கலந்துகொண்டனர். அத்துடன் இது அந்தீஸ் மலை அடிவாரத்தில் இடம்பெற்றது.
# 20ஆம் உலக சாரண ஜம்போறி

**20ஆம் உலக சாரண ஜம்போறி** என்பது 2002-2003 காலப்பகுதியினில் இடம்பெற்ற உலக சாரணர் ஜம்போறி ஆகும். இது பேடன் பவலின் 69 ஆம் இறப்பு நினைவையொட்டி நடாத்தப்பட்டது. தென்கிழக்காசியாவில் இடம்பெற்ற இரண்டாம் உ;லக சாரணர் ஜம்போறி இதுவேயாகும். இதில் 30,000 பேர் கலந்துகொண்டனர். *எம் உலகையும் கலாசாரங்களையும் பகிர்வோம்* எனபது இதன் கருப்பொருளாகும்.
# சாரணியம்

**சாரணியம்** (*Scouting*) என்பது உலகளவில் இளைஞர்களின் உடல், உள, ஆன்மீக மேம்பாட்டிற்காக உருவாக்கப்பட்ட இயக்கம் ஆகும். இளைஞர்கள், சமூகத்தில் கட்டமைக்கப்பட்ட வாழ்வை வாழ்வதற்கும், வெளியகச் செயற்பாடுகளில் உச்ச திறமைகளை வெளிப்படுத்துவதற்கும் சாரணியம் வழிவகுக்கின்றது. இது 20ஆம் நூற்றாண்டின் முன் அரைப்பகுதியில் குருளையர், சாரணர், திரி சாரணர் ஆகிய மூன்று பிரதான பிரிவுகளுடன் ஆரம்பிக்கப்பட்டது. பின்னர் பெண்களுக்கென சாரணியம் 1910 ஆம் ஆண்டில் ஆரம்பிக்கப்பட்டது. உலகின் பாரிய இளைஞர் அமைப்புகளில் இதுவும் ஒன்றாகும்.  
1906, 1907 ஆகிய ஆண்டுகளில் பிரித்தானிய இராணுவத்தில் லெப்டினென்ட் ஜெனரலாக பேடன் பவல் பணி புரிந்துகொண்டிருக்கும் போது, உளவு பார்த்தல் மற்றும் சாரணியம் என்பவற்றைப் பற்றி நூலொன்றை எழுதினார். பிரித்தானிய ஆபிரிக்காவின் பிரதம சாரணராக விளங்கிய பிரெடரிக் ரசல் புர்னாம், ஏர்னஸ் தொம்ப்சன் செடன், வில்லியம் அலெக்சாண்டர் சிமித், மற்றும் வெளியீட்டாளர் பியர்சன் ஆகியோரினால் ஏற்பட்ட தாக்க்த்தினால் பேடன் பவல் 1908 ஆம் ஆண்டில் இலண்டனில் இளைஞர்களுகான சாரணியம் (Scouting for Boys) எனும் நூலை எழுதி வெளியிட்டார். அத்துடன், 1907ஆம் ஆண்டில் 20 சிறுவர்களை வைத்து இங்கிலாந்திலுள்ள பிறவுன்சித் தீவில் தனது நூலில் எழுதவுள்ள எண்ணங்களை பரிசோதிப்பதற்காக பாசறை ஒன்றையும் நடாத்தினார். இப்பாசறையும், நூலுமே சாரணியத்தின் ஆரம்பங்களாகும்.  
சாரணியம் நீச்சல், விளையாட்டு, பாசறை செய்தல், நடைப் பிரயாணம், மர வேலை உள்ளடங்கிய பல வெளியகச் செயற்பாடுகளை கற்றுக்கொடுப்பதனை முறைமையாகக் கொண்டுள்ளது. மேலும் பலராலும் பொதுவாக அறியப்படும் சாரண சீருடை சாரணியத்தின் தனித்துவமான அம்சங்களில் ஒன்றாகும்.  
சாரணியத்தின் பாரிய இளைஞர் அமைப்புக்களாக உலக சாரணர் சம்மேளனமும், உலகப் பெண் சாரணர் சம்மேளனமும் கொள்ளப்படுகின்றன. 2007ஆம் ஆண்டில் சாரணியத்தின் நூற்றாண்டு விழாவானது உலகம் முழுவதும் கொண்டாடப்பட்டது.
# சாரணியம்

## வரலாறு

### தோற்றம்

நடைபெற்ற முதலாம் சாரணர் பாசறையைக் குறிக்கும் கல்'']]
சாரணியம் தோற்றம் பெற்றதற்கு உத்வேகம் அளித்தது இளைஞர்களுகான சாரணியம் நூலின் வெளியீடு ஆகும். பேடன் பவல், சிறுவயதில், இங்கிலாந்தின் பிரபலப் பொதுப் பாடசாலைகளில் ஒன்றான, சாட்டர் இல்லத்தில் இருந்த போது வெளியக செயற்பாடுகளில் நாட்டம் கொண்டார். 1880களில் பிரிதானிய இந்தியாவில் இராணுவத்தில் கடமையாற்றிய பேடன் பவல் இராணுவ சாரணியத்தில் ஆர்வம் கொண்டதுடன் *உளவும் சாரணியமும்* (Reconnaissance and Scouting) எனும் நூலையும் 1884இல் வெளியிட்டார்.  
பேடல் பவல் 1896 ஆம் ஆண்டில் தெற்கு ருடீசியாவில் பணியமர்த்தப்பட்டார். அங்கே, பவலுக்கு பிரெடரிக் ரசல் புர்னாமுடனான நெடுநாள் நட்பு ஆரம்பமாகியது. பேடன் பவல், இக்காலங்களில் எதிரிகளின் பிரதேசத்தில் உளவு பார்த்தல் தொடர்பான பல அனுபவங்களையும் பெற்றுக்கொண்டார். இளைஞர்களுகான சாரணியம் நூலில் எழுதுவதற்கான பல எண்ணங்களையும் இங்கிருந்தே பெற்றுக்கொண்டார். பேடன் பவலின் கைத்திறன்களை மேலும் அதிகப்படுத்துவதற்கு புர்னாம் உறுதுணையாய் அமைந்தார். பின்னர், பிரித்தானிய இராணுவத்திற்கு மேலும் பலர் தேவையானதால், ஆராய்தல், சுவடறிதல் ஆகியவறில் ஈடுபாடுகொண்ட இளைஞர்களுக்குக் கைத்திறன் பயிற்சி மற்றும் இராணுவப்பயிற்சிகளை புர்னாமும் பேடன் பவலும் இணைந்து வழங்கினர். இக்காலத்திலேயே, புர்னாமைப்போல பேடன் பவலும் பிரதாரத் தொப்பியை அணிய ஆரம்பித்தார். அத்துடன் குடு மிருகக் கொம்பினை ஊதுவதை ஆரம்பித்ததும் இக்காலப்பகுதியிலேயே ஆகும். இம்மிருகக் கொம்பு போரின் முன் ஊதப்படுவதாகும். இதனையே பேடன் பவல் பிறவுன்சித்தீவுப் பாசறையில் சாரணர்களை பயிற்சியின் முன் ஒரு இடத்தில் ஒன்றிணைப்பதற்குப் பயன்படுத்தினார்.
# மெரினா நீச்சல் குளம்

மற்றும் வங்காள விரிகுடா கடல்]]  
**மெரினா நீச்சல் குளம்** (*Marina Swimming Pool*) இந்தியாவின் தமிழ்நாடு மாநிலத் தலைநகரான சென்னையின் மெரினா கடற்கரையில் அமைந்துள்ளது. இந்த நீச்சல் குளமானது சென்னை மாநகராட்சிக்கு சொந்தமாது. நீச்சல் குளம் காலை 5.30 மணி முதல் மாலை 8.30 மணி வரை இயங்கி வருகிறது.கோடை காலத்தில் வெயிலின் கொடுமையில் இருந்து தப்பிப்பதற்காகவும் வார இறுதியிலும் ஆயிரக்கணக்கான மக்கள் இந்த நீச்சல் குளத்தை நாடி வருகின்றனர் . 2009 ஆம் ஆண்டு 70 இலட்சம் இந்திய ரூபாய் மதிப்பில் புணரமைக்கப்பட்டது. தற்போது இந்த நீச்சல் குளமானது குத்தகை முறையில் தனியாரால் பராமரிக்கப்பட்டு வருகிறது .
# மெரினா நீச்சல் குளம்

## அமைப்பு மற்றும் வசதிகள்

நீச்சல் குளம் 100 மீட்டர் நீளமும், 30 மீட்டர் அகலமும் கொண்டது. ஒரே நேரத்தில் 400 பேர் வரை குளிக்கும் வசதி உள்ளது.இந்த நீச்சல் குளத்தில் . ஆண்கள் பெண்கள் உடை மாற்றுவதற்கு தனி அறைகள்,வாகன நிறுத்துமிடம், கழிப்பறைகள், குடிநீர் உள்ளிட்ட வசதிகள் உள்ளன .ஆண்கள், பெண்கள் என்று தனித்தனியாக ஒரு குறிப்பிட்ட நேரத்தில் குளிக்க அனுமதிக்கப்படுகிறது.
# மெரினா நீச்சல் குளம்

## கட்டணம் மற்றும் பயிற்சிகள்

ஒரு மணி நேரம் குளிப்பதற்கு இந்திய மதிப்பில் ரூபாய் 15 கட்டணமாக வசூலிக்கப்படுகிறது. அது மட்டுமல்லாமல் நீச்சல் பயிற்சிகளும் அளிக்கப்படுகின்றன. வருடந்தோறும் கோடை கால சிறப்பு பயிற்சியும் வழங்கப்படுகிறது.
| கோடை கால சிறப்பு பயிற்சி நேர அட்டவணை |  |  |
| --- | --- | --- |
| குழந்தைகள் மற்றும் பெரியவர்கள் | காலை 5.30 முதல் 8.30 வரை |  |
| பெண்கள் மற்றும் குழந்தைகள் | காலை 8.30 முதல் 9.30 வரை |  |
| குழந்தைகள் மற்றும் பெரியவர்கள் | மாலை 8.30 முதல் 9.30 வரை | } |
# மெரினா நீச்சல் குளம்

## சலுகைகள்

சென்னை மாநகராட்சி பள்ளிகளில் பயிலும் 6 முதல் 10 வரையிலான மாணவர்களுக்கு காலை 5.30 மணி முதல் 7.30 மணி வரை இலவசமாக நீச்சல் பயிற்சி தரப்படுகிறது. .மேலும் அவர்களுக்கு சத்தான உணவும் நீச்சல் உடைகளும் இலவசமாக வழங்கப்படுகிறது. சென்னை மாநகராட்சி அலுவலர்கள் மற்றும் அவர்களின் குழந்தைகளுக்கு இலவச அனுமதி அளிக்கப்படுகிறது.
# ஊராட்சி ஒன்றிய நடுநிலைப் பள்ளி, காசிம்புதுப்பேட்டை

**காசிம்புதுப்பேட்டை ஊராட்சி ஒன்றிய நடுநிலைப்பள்ளியானது** இந்தியாவின் தமிழ்நாடு மாநிலத்தில் புதுக்கோட்டை மாவட்டத்தில் உள்ள காசிம்புதுப்பேட்டை கிராமத்தில் அமைந்துள்ள அரசுப் பள்ளியாகும்.
# ஊராட்சி ஒன்றிய நடுநிலைப் பள்ளி, காசிம்புதுப்பேட்டை

## நிர்வாகம்

தமிழ்நாடு அரசின் ஒருங்கிணைந்த பள்ளிக்கல்வித்துறையின் கீழ் செயல்படும் ஊராட்சி ஒன்றிய நடுநிலைப்பள்ளி திருவரங்குளம் வட்டாரக்கல்வி அலுவலர் அவர்களின் நிர்வாகத்தில் செயல்படுகிறது.ஒன்று முதல் எட்டாம் வகுப்பு இப்பள்ளியில் பயிற்றுவிக்கப்படுகிறது.
# ஊராட்சி ஒன்றிய நடுநிலைப் பள்ளி, காசிம்புதுப்பேட்டை

## மாணவர்கள் மற்றும் ஆசிரியர்கள்

இப்பள்ளியில் 136 மாணவர்கள் கல்வி பயின்று வருகின்றனர்.ஒரு தலைமை ஆசிரியர், மூன்று பட்டதாரி ஆசிரியர்கள் மற்றும் இரண்டு இடைநிலை ஆசிரியைகள் பணியாற்றி வருகின்றனர். பள்ளியின் வளர்ச்சியில் இவ்வூர் மக்களின் பங்களிப்பு அளப்பறியது . இப்பள்ளியில் பயிலும் மாணவர்கள் அனைவருக்கும் அரசின் நலத்திட்டங்களான விலையில்லா பாடநூல், சீருடை, குறிப்பேடுகள், காலணிகள், எழுதுபொருட்கள், உதவித்தொகைகள் போன்றவை வழங்கப்படுகின்றன.
# ஊராட்சி ஒன்றிய நடுநிலைப் பள்ளி, காசிம்புதுப்பேட்டை

## கற்றல் முறைகள்

இப்பள்ளியில் ஒன்று முதல் நான்காம் வகுப்பு வரை செயல் வழிக்கற்றல் முறையிலும் ஐந்தாம் வகுப்பு மாணவர்களுக்கு எளிய படைப்பாற்றல் கல்வி முறையிலும் ஆறு முதல் எட்டாம் வகுப்பு மாணவர்களுக்கு படைப்பாற்றல் கல்வி முறையிலும் கற்றல் கற்பித்தல் நடைபெறுகிறது.
# ஊராட்சி ஒன்றிய நடுநிலைப் பள்ளி, காசிம்புதுப்பேட்டை

## செயல்பாடுகள்

இப்பள்ளியில் கல்வி வளர்ச்சியை கண்காணிக்கவும் சுகாதாரத்தை பேனவும் பல்வேறு அமைப்புகள் ஏற்படுத்தப்பட்டுள்ளன .
- கிராமக் கல்விக் குழு
- பள்ளி மேலாண்மைக் குழு
- பெற்றோர் ஆசிரியர் கழகம்
- அன்னையர் குழு
- பள்ளி சுகாதார குழு
# ஊராட்சி ஒன்றிய நடுநிலைப் பள்ளி, காசிம்புதுப்பேட்டை

## செயல்பாடுகள்

### மன்ற செயல்பாடுகள்

பள்ளியில் பல்வேறு நோக்கங்களுக்காக வெவ்வேறு மன்றங்கள் தோற்றுவிக்கப்பட்டு செயல்பட்டு வருகின்றன. அவையாவன
சுற்றுச்சூழல் மன்றம்
அறிவியல் மன்றம்
மொழி மன்றம்
# ஊராட்சி ஒன்றிய நடுநிலைப் பள்ளி, காசிம்புதுப்பேட்டை

## செயல்பாடுகள்

### விழாக்கள்

காசிம்புதுப்பேட்டை ஊராட்சி ஒன்றிய நடுநிலைப்பள்ளியில் பல்வேறு விழாக்கள் நடத்தப்படுகின்றன.
- ஆண்டு விழா
- கல்வி வளர்ச்சி நாள் விழா (காமராசர் பிறந்த தினம்)
- அறிவியல் தினம்
- உணவுத் திருவிழா
# விசாகப்பட்டினம் துறைமுகம்

**விசாகப்பட்டினம் துறைமுகம்** இந்தியாவில் உள்ள 13 முக்கிய துறைமுகங்களில் ஒன்றாக விளங்குகிறது. ஆந்திர பிரதேசத்தின் விசாகப்பட்டினம் மாவட்டத்தில் அமைந்துள்ள இந்தத் துறைமுகம் சரக்குகளை கையாளுவதில் இந்தியாவின் இரண்டாவது பெரிய துறைமுகமாக விளங்குகிறது. . விசாகப்பட்டினத் துறைமுகம் இந்தியாவின் கிழக்கே வங்காள விரிகுடா கடற்கரையில் சென்னை துறைமுகத்திற்கும் கொல்கத்தா துறைமுகத்திற்கும் இடையே அமைந்துள்ளது.
# விசாகப்பட்டினம் துறைமுகம்

## வரலாறு

கடற்கரை துறைமுகம்]]  
19 ஆம் நூற்றாண்டில் இந்தியாவின் மத்திய மாகாணங்களை அணுக கிழக்குக் கரையோரத்தில் ஒரு துறைமுகத்தை கட்டியெழுப்ப வேண்டிய தேவை பிரித்தானியர்களால் உணரப்பட்டது. பிரித்தானிய கடற்படை அதிகாரி கோல்ட் எச். கார்ட்ரைட் ரீட் விசாகப்பட்டினத்தில் ஒரு துறைமுகம் அமைப்பதற்கு ஆங்கிலேய அரசிடம் முன்மொழிந்தார். முதலாம் உலகப் போருக்குப் பின்னரே துறைமுகம் கட்ட அனுமதி கிடைத்தது. மத்திய மாகாணங்களில் இருந்து மாங்கனீசு தாது ஏற்றுமதி செய்ய 1927 மற்றும் 1933 ஆம் ஆண்டுகளுக்கு இடையில் வங்காள நாக்பூர் இரயில்வே மூலம் உள் துறைமுகம் கட்டப்பட்டது 1967 ஆம் ஆண்டு திசம்பர் 19 ஆம் தேதி லார்ட் வில்லிங்டனால் 378 லட்சம் செலவில் துறைமுகம் கட்டப்பட்டு திறக்கப்பட்டது.
# விசாகப்பட்டினம் துறைமுகம்

## துறைமுகத்தின் அமைப்பு

விசாகப்பட்டினத் துறைமுகமானது வெளிப்புற துறைமுகம், உள் துறைமுகம் மற்றும் மீன்பிடி துறைமுகம் ஆகிய மூன்று துறைமுகங்களை கொண்டுள்ளது. வெளிப்புற துறைமுகத்தில் 17 மீட்டர் நீளமுள்ள கப்பல்களை கையாளும் திறனைக் கொண்டுள்ள இது 6 அடுக்குகளைக் கொண்டுள்ளது. சிறிய உள் துறைமுகமானது 18 அடுக்குகளைக் கொண்டவைகளாக உள்ளன..இரும்புத் தாது, மாங்கனீசுத் தாது, எஃகுப் பொருட்கள், பொதுச் சரக்கு, நிலக்கரி, கச்சா எண்ணெய் ஆகியவை இந்தத் துறைமுகத்தில் கையாளப்படும் முக்கிய பொருட்களாகும்
# விசாகப்பட்டினம் துறைமுகம்

## நவீனமயமாக்கல்

விசாகப்பட்டினத் துறைமுகப் பொறுப்புக் கழகமானது 2016-17இல் 130 மில்லியன் டன்கள் சரக்குகள் கையாளும் திறனை அதிகரிக்கும் நோக்கில் விரிவுபடுத்தப்பட்டு, 13,000 கோடி ரூபாய் முதலீடு செய்யப்பட்டது.
# ஜூரோங் பறவைகள் பூங்கா

**ஜூரோங் பறவைகள் பூங்கா** (*Jurong Bird Park*) என்பது சிங்கப்பூரில் உள்ள ஜூரோங் நகரில் அமைந்துள்ளது ஒரு பறவைக் காட்சியகம் ஆகும்..  
இது சுற்றுலாப் பயணிகளை ஈர்க்கக் கூடிய பூங்காவாக இருக்கிறது. சிங்கப்பூர் வனவிலங்கு பாதுகாப்பு அமைப்பால் நிர்வகிக்கப்படும் இந்தப் பறவை பூங்கா, 0.2 சதுர கிலோமீட்டர் பரப்பளவில் (49 ஏக்கர்) ஜுரோங் மலையின் மேற்குச் சரிவில் அமைந்துள்ளது. ஜூரோங் பகுதியின் மிக உயரமான பகுதியில் இப்பூங்கா அமைந்துள்ளது.
# ஜூரோங் பறவைகள் பூங்கா

## வரலாறு

நிரந்தரமான பறவைகள் காட்சியக யோசனை முதன்முதலாக 1968ஆம் ஆண்டில் சிங்கப்பூர் நிதி அமைச்சராக இருந்த கோக் கெங் சுய் என்பவரால் முன்மொழியப்பட்டது. பிரேசில் நாட்டின் ரியோ டி ஜெனிரோவில் உலக வங்கிக் கூட்டத்தில் கோக் கெங் சுய் கலந்துகொள்ள சென்றபோது அந்நாட்டின் விலங்கியல் பூங்காவிற்கு பயணம் செய்தார். அப்பொழுது தோன்றிய யோசனையின் விளைவாகவே இப்பூங்கா துவங்குவதற்கான முன்னெடுப்புகள் மேற்கொள்ளப்பட்டன. சிங்கப்பூரர்களுக்கு நகர்ப்புற வாழ்க்கையிலிருந்து விலகி இயற்கையுடன் ஓய்வெடுக்கக்கூடிய இடமாக இப்பூங்கா இருக்கும் என்பதை அவர் உறுதிப்படுத்தினார். 1969ஆம் ஆண்டு சனவரி மாதத்தில் பறவைகள் பூங்கா அமைப்பதற்கான வேலை தொடங்கியது. ஜூரோங்கில் உள்ள புக்கிட் பெரோபோக்கின் மேற்கு சரிவில், இந்த திட்டத்திற்காக 35 ஏக்கர் நிலம் தேர்ந்தெடுக்கப்பட்டது. பறவை பூங்கா பணிகள் 1969ஆம் ஆண்டின் இறுதியில் முடிக்கப்படும் என்று எதிர்பார்க்கப்பட்டது. இருப்பினும் பணிகள் முடிந்து சனவரி 3, 1971-இல், 3.5 மில்லியன் டாலர் செலவில் கட்டப்பட்ட ஜூரோங் பறவைகள் பூங்கா பொது மக்கள் பார்வையிட திறக்கப்பட்டது.
# ஜூரோங் பறவைகள் பூங்கா

## காட்சிகள்

### ஆப்பிரிக்க நீர்வீழ்ச்சி நடைபாதை

ஆப்பிரிக்க நீர்வீழ்ச்சி நடைபாதை பறவைக்காட்சியானது 2 ஹெக்டர் (4.9 ஏக்கர்) பரப்பளவில் அமைந்துள்ள உலகின் இரண்டாவது நடைபாதை பறவைக் காட்சியாகும். 50க்கும் மேற்பட்ட சிற்றினங்களை சேர்ந்த 600 சுதந்திரமாக பறந்து திரியும் பறவைகள் இங்கு காணப்படுகின்றன. 30 மீட்டர் (98 அடி) உயரத்துடன் உலகின் உயரமான மனிதனால் உருவாக்கப்பட்ட நீர்வீழ்ச்சிகளில் ஒன்றாக ஜுராங் நீர்வீழ்ச்சி இருக்கிறது.
# ஜூரோங் பறவைகள் பூங்கா

## காட்சிகள்

### டைனோசர் வம்சாவளியின பறவைகள் காட்சி

பூங்காவின் ஓரத்தில் டைனோசர்களின் முன்னோடிகளான பறக்க இயலா பறவைகளின் காட்சிக்கூடம் அமைந்துள்ளது. இங்கு தீக்கோழி, ஈமு, நியூ கினியத் தீக்கோழி ஆகிய உள்ளிட்ட பல பறவைகள் காணப்படுகின்றன.